[{"text_idx": "#000004", "text": "#EUSKNAF18 Gipuzkoa hirugarren emakumezkoetan eta gizonezkoak luzapenean galtzaile"}, {"text_idx": "#000005", "text": "Mini selekzioek Murgian jokatu diren Euskadiko eta Nafarroako txapelketetan parte hartzea amaitu dute hirugarren postu eta laugarren postu batekin. Emakumezkoak finalaurrekoetan jasotako porrotetik berregin dira eta Araba 64-47 menderatu dute. Gizonezkoek ordea, garaipena berriro ere gertu eduki dute, finalaurrekotan gertatu zen bezala, baina luzapenean 67-62 galdu dute Arabaren aurka."}, {"text_idx": "#000006", "text": "Ion Ormazabalen mutilek neurketa hasieratik menperatu dute eta hala izan da lehen lau lardenetan. Defentsa onak eta trantsizio azkarrak erabiliz, Gipuzkoak markagailua agindu du hasieratik (8-18) 32. minutura arte 34-43. Arabak gureen ihesaldi saiakerak aguantatu ditu, eta azken bi laurdenetan eta bosteko handiago batekin, markagailua iraultzea lortu du."}, {"text_idx": "#000007", "text": "Bukaerarako sei minutu falta zirenean, Arabarrak aurretik jarri dira (48-47). Gipuzkoak azken minutuan agintea berreskuratu du (51-53) baina, emozioz beteko joan etorri batean, Arabak neurketa luzapenera eramatea lortu du, eta bertan, garaipena eskuratu du (66-62). Ormazabalen mutilak berriro ere garaipenetik hurbil geratu dira lan bikaina egin ostean. Kontsultatu hemen neurketako estatistikak."}, {"text_idx": "#000008", "text": "Susana Rodriguezen neskek, bestalde,finalaurrekoetan eramandako atsekabeari buelta eman eta hirugarren postua lortu dute Araba menperatuz. Neurketa eder batean, bi taldeak erasoko jokoan eraginkor aritu dira, eta saskibaloi ona jokatuz gainera; gureek aurre hartu dute atsedenaldia baino lehen (26-34)."}, {"text_idx": "#000009", "text": "Laugarren laurdenean iritsi da momentu erabakiorra. Defentsa on bat baliatuz, Gipuzkoak aurkarien erasoko jokoa desktibatu du eta 2-10 eko partziala lortu du; honek neurketaren azken zatia aurretik ekitea baimendu dio (31-46). Araba ez da errenditu eta partiduan sartu da berriro azken minutuetan, baino gureek abantaila mantentzen jakin dute bukaerara arte, horrela saria lortuz neurketa bikain batean. Kontsultatu hemen estatistikak."}, {"text_idx": "#000010", "text": "#EUSKNAF18 Gizonezkoen juniorrak; Gipuzkoa txapeldun eta Bekoerrota kiroldegia jendez lepo."}, {"text_idx": "#000011", "text": "Espainiako kadete eta infantilen txapelketak bihar hasiko dira hemeretzi gipuzkoarrekin bertan"}]